Document ID: 32003D0392

32003D0392
L 135/27
JURNALUL OFÍCIAL AL UNIUNII EUROPENE
DECIZIA COMISIEI
din 23 mai 2003
de modificare a Deciziilor 2003/70/CE și 2003/71/CE în ceea ce privește importurile de gameți vii de pești din familia salmonidelor originari din Norvegia și Insulele Feroe
[notificată cu numărul C(2003) 1675]
(Text cu relevanță pentru SEE)
(2003/392/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), astfel cum a fost modificată ultima dată prin Directiva 96/43/CE (2), în special articolul 18 alineatul (7),
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), în special articolul 22 alineatul (6),
întrucât:
(1)
Apariția focarelor de anemie infecțioasă a somonului (AIS) în Norvegia a determinat adoptarea Deciziei 2003/70/CE a Comisiei din 29 ianuarie 2003 privind anumite măsuri de protecție referitoare la anemia infecțioasă a somonului în Norvegia (4).
(2)
Apariția focarelor de anemie infecțioasă a somonului (AIS) în Insulele Feroe a determinat adoptarea Deciziei 2003/71/CE a Comisiei din 29 ianuarie 2003 privind anumite măsuri de protecție referitoare la anemia infecțioasă a somonului în Insulele Feroe (5).
(3)
Din motive de claritate din punct de vedere tehnic, Deciziile 2003/70/CE și 2003/71/CE ar trebui să prevadă, de asemenea, că gameții vii de pești din familia salmonidelor originari din Norvegia și din Insulele Feroe și introduși în Comunitate provin dintr-o exploatație care nu este supusă restricțiilor de sănătate animală ca urmare a unei suspiciuni sau a unui focar de anemie infecțioasă a somonului.
(4)
Deciziile 2003/70/CE și 2003/71/CE ar trebui modificate în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
DECIDE:
Articolul 1
Decizia 2003/70/CE se modifică după cum urmează:
1.
Articolul 1 alineatul (3) se înlocuiește cu următorul text:
„(3) Statele membre autorizează importurile de gameți vii de pești din familia salmonidelor originari din Norvegia, sub rezerva ca loturile să fie însoțite de un certificat conform modelului prevăzut în anexa I.”
2.
Anexa I se înlocuiește cu textul din anexa I la prezenta decizie.
Articolul 2
Decizia 2003/71/CE se modifică după cum urmează:
1.
Articolul 1 alineatul (3) se înlocuiește cu următorul text:
„(3) Statele membre autorizează importurile de gameți vii de pești din familia salmonidelor originari din Insulele Feroe, sub rezerva ca loturile să fie însoțite de un certificat conform modelului prevăzut în anexa I.”
2.
Anexa II se înlocuiește cu textul din anexa II la prezenta decizie.
Articolul 3
Prezenta decizie se aplică de la 6 iunie 2003.
Articolul 4
Prezenta decizie se adresează statelor membre.
Adoptată la Bruxelles, 23 mai 2003.

Labels: 3
18
6